**METSATEEDE, LAOPLATSIDE JA METSASIHTIDE KASUTAMISE KOKKULEPE nr 1-18/125**

/kuupäev hilisema digiallkirja kuupäev/

**Riigimetsa Majandamise Keskus**, keda esindab juhatuse 31.05.2016. a otsusega nr 1-32/37 kinnitatud RMK maakasutusosakonna põhimääruse alusel Jõgevamaa metsaülem Avo Jürissaar edaspidi **RMK,** ühelt poolt,

ja Estforest Grupp OÜedaspidi **kasutaja**, teiselt poolt,

keda nimetatakse edaspidi **pool** või ühiselt **pooled,**

sõlmisid käesoleva kokkuleppe, edaspidi **kokkulepe,** alljärgnevas:

1. **Kokkuleppe õiguslik alus**

Kokkulepe on sõlmitud lähtudes ehitusseadustiku § 93 lõikest 2 ja metsaseaduse § 53 lõikest 2.

**2. Kokkuleppe objektid ja nende seisund kasutusse andmisel**

2.1 Objektiks on RMK metsateed metsamaterjali väljaveoks:

2.1.1Nurga-Kauru tee*;* seisund väga hea.

2.2 Objektiks on laoplats Nurga-Kauru tee kraavidel „Allika“ maaüksuse (57301:001:0960) osas metsamaterjali ladustamiseks/ pealelaadimiseks; seisund väga hea;

2.4 Kokkuleppele on lisatud asukoha skeem, kus on näidatud kasutajale kasutamiseks lubatud metsateed (vajadusel liikumissuunad), laoplatside asukohad ja kasutatavad metsasihid.

2.5 Kasutusse antavate objektide seisund loetakse kasutusse andmisel väga heaks. Juhul, kui kasutaja leiab objektidel kasutusse võtmisel olulisi probleeme ja puudusi, siis informeerib ta sellest RMK-d ja saadab avastatud puuduste kohta fotod.

**3. Riigimetsa kasutamise periood ja tööde maht**

3.1 Kasutajal on õigus kasutada riigimetsas paiknevaid metsateid, laoplatse ja metsasihte, edaspidi riigimetsa, kokkuleppe punktis 2 nimetatud asukohtades perioodil 13.10.2016. a kuni 13.11.2016. a.

3.2 Kasutaja hinnanguline metsamaterjali väljaveo maht on 800 m³.

**4. Poolte tegevus**

**4.1 Kasutaja** kohustub:

4.1.1 järgima tööde korraldamisel RMK teedehoiu hea tava nõudeid, mis on avaldatud RMK veebilehel, aadress: <http://media.voog.com/0000/0004/9218/files/Teehoiu_juhend_A5_final.pdf>;

4.1.2 kinni pidama tuleohutuse seadusega kehtestatud metsa ja muu taimestikuga kaetud alade tuleohutusnõuetest;

4.1.3 kasutama metsateid ja -sihte ning laoplatse viisil, millega püütakse võimalikult ära hoida kahjustusi pinnasele;

4.1.4 metsatulekahju korral informeerima viivitamatult RMK-d ja Päästeameti Häirekeskust, keskkonnareostuse või keskkonnakaitsenõuete rikkumiste avastamisel RMK-d ja Keskkonnainspektsiooni;

4.1.5 pärast väljaveo lõppu, hiljemalt **5 tööpäeva** jooksul koristama metsateedelt raiejäätmed (oksad, koor jms.) ning viima teed kasutuseelsesse seisundisse; koristama raiejäätmetest (oksad, koor jms.) laoplatsid ja tasandama need vähemalt algsesse seisundisse; koristama raiejäätmetest (oksad, ladvad, notid jms.) kokkuveoks kasutatud metsasihtidelt ja tasandama need vähemalt algsesse seisundisse;

4.1.6 teavitama tööde lõpetamisest ja koristamise teostamisest koheselt RMK Jõgevamaa metsaülemat e-posti aadressil [jogevamaa@rmk.ee](mailto:jogevamaa@rmk.ee).

4.1.7 hüvitama RMK-le kõik metsamaterjali kokkuveoga ja väljaveoga riigimetsale tekitatud kahjud vastavalt RMK poolt esitatavatele koristamis- ja/või taastamistööde kalkulatsioonile.

**4.2 Kasutajal** on keelatud:

4.2.1 teostada metsamaterjali kokkuvedu metsateedel, välja arvatud perioodil kui metsatee on külmunud ja selleks on metsaülema kooskõlastus;

4.2.2 saastada pinnast, kraave, sihte ja laoplatse naftasaadustega ning tekitada muud jäätmereostust;

4.2.3 tegevused, mis võivad tekitada metsatulekahju; metsatulekahjude ennetamiseks on kohaliku omavalitsusel õigus metsa kasutamine puidu saamiseks või võõras metsas viibimiseks keelata.

**4.3 RMK-l** õigus:

4.3.1 RMK-l on õigus metsatee ja/või laoplatsi ja/või metsasihi kasutusse andmisest keelduda, kui:

4.3.1.1 seda tingib RMK poolt teostatavate raie- ja kokkuveotööde korraldus ning mitme kasutaja lubamine samale metsateele, laoplatsile, metsasihile ei ole võimalik;

4.3.1.2 väljaveoks soovitakse kasutada metsateed, millel toimuvad remonditööd või rekonstrueerimine ning samuti metsasihte, millel asuvaid kraave remonditakse või rekonstrueeritakse;

4.3.1.3 taotletava perioodi püsivad ilmastikuolud (kevadine teedelagunemine, sügisesed sajuperioodid, talvised pikad sulaperioodid) võivad metsateedele ja/või sihtidele põhjustada olulisi kahjustusi;

4.3.1.4 Kasutaja jättis eelmise kasutamise järgselt koristus- ja/või taastamistööd teostamata ja/või esitatud rahalise nõude tasumata.

4.3.2 RMK-l on õigus metsatee või selle osa, metsasihi ja laoplatsi kasutamine teatavaks ajaks peatada, metsatee sulgeda või teel liiklust piirata, kui pinnase sulamise, vihma või muude liiklust oluliselt mõjutavate tegurite tõttu on tee konstruktsioon nõrgenenud ja liiklus võib teed kahjustada või liigelda on ohtlik, samuti tulekaitse kaalutlustel, metsa ökosüsteemide kaitseks, õigusrikkumise takistamiseks ja metsamajandamistöödel ohutuse tagamiseks.

**4.4 RMK-l** on kohustus:

4.4.1 informeerida kasutajat e-posti teel metsatee, metsasihi ja/või laoplatsi kasutamise peatamisest üks (1) kalendripäev ette, hiljemalt eelneva päeva lõunaks (kell 12).

**5. Objektide ülevaatus, kahjude kindlaksmääramine ja hüvitamine**

5.1 Pärast kasutamise lõpetamist ja koristustööde läbiviimise teate saamist kasutajalt, viib RMK läbi kasutusse antud objektide ülevaatuse. Ülevaatuse kohta koostatakse akt juhul, kui ilmnevad puudused.

5.2Juhul, kui kasutaja on metsateid, -sihte ja laoplatse kahjustanud või ebapiisavalt koristanud, siis saadetakse kasutajale ülevaatuse akt puuduste loeteluga ja korrastamise tähtaegadega. Kasutajal on õigus viibida ülevaatuse juures ja anda selgitusi.

5.3 Puuduste (taastamis- ja/või koristustööde) tähtaegse kõrvaldamata jätmise korral kasutaja poolt likvideerib RMK puudused ise või tellib puuduste likvideerimise kolmandalt isikult ning nõuab kulutatud summa kasutajalt sisse. RMK esitab kasutajale sellekohase kirjaliku nõude.

5.4 Kasutaja kohustub hiljemalt 15 kalendripäeva jooksul kirjaliku nõude saamisest tasuma RMK-le puuduste likvideerimiseks vajamineva või kulutatud summa. Tasumisega viivitamise korral on kasutaja kohustatud tasuma viivist 0,15% tasumata summast päevas iga viivitatud kalendripäeva eest.

**6. Poolte esindajad:**

6.1 **RMK** esindajaks kokkuleppe täitmise kontrollimisel, kasutajale informatsiooni andmisel ja esilekerkivate probleemide lahendamisel on metsaülem Avo Jürissaar, telefon: 5054627, e-post Jõgevamaa@rmk.ee.

6.2 **Kasutaja** esindajaks kokkuleppe täitmise eest vastutavaks isikuks

Tarmo Lavone, telefon: 55614447, e-post lavonen@hotmail.com .

**7. Teadete edastamine**

7.1. Kokkuleppega seotud teated edastatakse telefoni teel või e-kirja teel poole kokkuleppes märgitud e-posti aadressile. Aadressi muutusest on pool kohustatud koheselt informeerima teist poolt.

7.2. E-kirja teel edastatud teated peetakse kättesaaduks alates teate edastamisele järgnevast tööpäevast.

7.3. Kokkuleppest taganemise avaldused ning kokkuleppe rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

**8. Lõppsätted**

8.1 Kokkuleppega seonduvaid eriarvamusi ja vaidlusi lahendavad pooled eelkõige läbirääkimiste teel. Kui kokkuleppest tulenevaid vaidlusi ei õnnestu lahendada poolte läbirääkimistega, lahendatakse vaidlus vastavalt õigusaktidele.

8.2 Kokkulepe jõustub selle allakirjutamisel ja kehtib kuni kokkuleppega ettenähtud kohustuste täitmiseni mõlema poole poolt.

8.3 Kokkulepe on sõlmitud kahes identses võrdset juriidilist jõudu omavas eksemplaris, millest kumbki pool saab ühe eksemplari.

**Poolte andmed ja allkirjad**:

**RMK Kasutaja**

Riigimetsa Majandamise Keskus Estforest Grupp OÜ

Registrikood 70004459 Registrikood 10800090

Toompuiestee 24 Tallinn Võru 165/3 Tartu

RMK Jõgevamaa metskond estforestgrupp@gmail.com

Pikknurme Puurmani vald

Jõgevamaa 49009

Avo Jürissaar Kurmet Kuldnokk

Metsaülem Juhatuse liige